open-index/open-wikipedia-markdown huggingface dataset:
Katherine Namuddu

**Katherine Namuddu** Munnayuganda omukugu mu by’enjigiriza, omusomi, omunoonyereza, omuwandiisi era omuwabuzi ku by’enjigiriza ebya waggulu mu Afirika eyakolagana n’ekitongole kya Rockefeller Foundation ekya New York ne Makerere University. 

## Emirimu gye
Yasomesa mu yunivasite y’e Nairobi, Kenyatta ne Makerere gye yali omumyuka wa Ssentebe w’olukiiko lwa Yunivasite . Yakolera mu Kitongole kya Rockefeller Foundation of New York era nga muwabuzi ku by’enjigiriza ebya waggulu mu Afirika. Y'omu ku baatandikawo essomero lya Diaspora Girls' Senior High School era nga yaliko Dayirekita w'Emisomo mu Uganda Martyrs SS Namugongo. Yaweebwa engule ya Women of Distinction Award okuva mu kibiina kya Forum for African Women Educationalists (FAWE) olw’okuyamba n’okuzzaamu amaanyi omwana omuwala. Yasiimibwa ne Yunivasite y'e Makerere bwe yali essa ekitiibwa mu baali abakulembeze baayo ku mukolo ogwatuumiddwa "A Legacy of Leadership".

Afulumizza ebiwandiiko ebiwerako omuli; Enkyukakyuka mu nkola y’ensoma enteeketeeke, Okunyweza okunoonyereza ku by’enjigiriza mu nsi ezikyakula, Ebikulu mu kunoonyereza ku by’enjigiriza mu Sub-Saharan Africa n’ebirala ebigendereddwamu okutumbula omutindo gw’ebyenjigiriza mu matendekero aga waggulu. Afulumizza n’ebitabo nga Her Husband’s Crown ne Never a Dull Moment ebyogera ku biziyiza amasomero ag’omulembe mubitundu eby’omu byalo mu Uganda eri omwana omuwala.

## Ebiwandiiko bye

* Enkyukakyuka mu Nsoma enteeketeeke. 
* Okunyweza okunoonyereza ku by’enjigiriza mu nsi ezikyakula. 
* Ebikulu mu kunoonyereza ku by’enjigiriza mu mawanga agali mu bukiikaddyo bwa Sahara. 

## Ebitabo

* Never a Dull Moment: Amasomero g'ebyalo mu myaka gya 1950 mu Uganda.  
* Her Husband's Crown. 

## Engule

* Engule y'abakyala ab'enjawulo. 
* Engule y'obukulembeze 

## Laba ne

* Essanyu Kwesiga
* Miria Matembe

## Ebijuliziddwa
Peace Mbabazi Kyamukongwire

**Peace Mbabazi Kyamukongwire** (yazaalibwa mu 1982) muyimbi w'ennyimba z'eddiini munnayuganda.

## Obuvo bwe
Peace Mbabazi yazaalibwa mu 1982 mu maka g’omugenzi Kyamukongwire Yosamu okuva ku kyalo Burungamo, Ngarama mu Disitulikiti y’e Isingiro. Yasomera Burungamo Primary school okusoma pulayimale.

Mufumbo ne Jackson Ashaba.

## Emirimu gye
Mbabazi omulimu gwe g'omuyimbi w'ennyimba z'eddiini gwatandika bwe yali mu kkwaaya y'okutendereza n'okusinza ku All Saints Church Mbarara, Yayiiya n'okuyimba ennyimba ze mu kusaba kw'ekkanisa, embaga n'emikolo emirala. Yafulumya olutambi lwe olw'ennyimba era ne yeegatta ku kisaawe ky'okuyimba ennyimba z'eddiini, n'akola n'ebivvulu ng'ekivvulu kya Rukundo Egumeho.

## Enyimba ze
Mbabazi ayimba ennyimba omuli:
 

* Owakigambire (2024)
* Bantumwe (2022)
* Ekiro kyashesha (2022)
* Mukama Yesu (2017)
* Yesu Akagira Entumwa (2022)
* Rukundo Egumeho (2017)
* Yesu Nanyijuka (2022)
* Ninkusiima (2017)
* Ai Yesu Nkunzi Yangye (2022)
* God is Good (2017)
* Obusingye (2017)
* Empara (2024)
* Abasabaze (2017)
* Omufumu weitu Yesu
* Mukama nagira ati (2022)
* Guma ahangoma (2022)
* Kutula enjegele (2022)
* Nimurungi (2007)
* Hama Obe Owamaani (2017)
* Songa Mbele (2024)
* Bwanyima yobusaasi (2017)
* Omuntu womunda (2017)
* Tushemererwe (2017)
* Hario ebirikweija (2017)


## Engule n’okusiimibwa

* Omuyimbi w'amawanga g'obugwanjuba ow'omwaka, eya the Golden Awards 
* Yalondeddwa mu mutendera gwa Gospel Diva mu mpaka za Afrika Divas Music Awards 
* Omuyimbi eyalondebwa ku luyimba kya Regional/Omuyimbi w'omwaka mu mpaka za VIGA Awards 2017/18 

## Ebijuliziddwa

## Ebijuliziddwa wabweru wa Wikipedia

* Emboozi y'obulamu bwa Peace Mbabazi. Ekitundu ekisooka ku mukutu gwe ogwa YouTube
John Kabaireho

**John Kabaireho** (yazaalibwa mu 1923 oba 1924 – Ogwoluberyeberye 22, 2014) yali munnabyabufuzi Munnayuganda. Yali Katikkiro w’Obwakabaka bwa Ankole obwali buteetengeredde okuva mu 1960 okutuuka mu 1963. Mu 1963 yasikizibwa James Kahigiriza . 

## Ebijuliziddwa
Charles Ssekyaaya

**Charles Ssekyaaya** Munnayuganda omusituzi w'obuzito. Yavuganya mu mpaka gya summer egya 2012 mu Men's 62 kg, mweyamalira mu kifo ekya 13.

## Ebijuliziddwa
Omukama w'e Tooro

**Rukirabasaija Patrick David Matthew Kaboyo (Rwamuhokya) Olimi III** (9 Ogwomwenda 1945 &#x2013; 26 Ogwomunaana 1995)  yali Omukama ow’ekkuminomu mu Bukama bwa Tooro era yafuga okuva mu 1965 okutuusa lwe yafa mu 1995.

## Okulinnya ku ntebe y'Obukama
Yali mutabani wa Rukirabasaija Sir George David Matthew Kamurasi Rukidi III,  Omukama ow’e Tooro, eyafuga okuva mu 1928 okutuuka mu 1965. Maama we yali Lady Byanjeru Kezia Bonabana. Yazaalibwa mu Lubiri lw’Obukama bw'e Kabarole, nga 9 Ogwomwenda 1945 ng’Omubiitokati Elizabeth Bagaya ne mwannyina omukulu . Yasomera mu Budo Primary School, Nyakasura School e Fort Portal, Sherborne School, Dorset, ne ku Ssettendekero wa Makereremu Kampala . Yalinnya ku ntebe nga kitaawe afudde, nga 21 Ogwekkuminebiri 1965. Yatikkirwa engule mu Lutikko ya St John Cathedral, Kabarole, nga 2 Ogwokusatu 1966.

## Obulamu bwe obw’obufumbo
Nga 10 Ogusooka 1987, yawasa Best Kemigisa, muwala w’Omubiito Mujungu, ow’ekika kya Batuku, ow’e Rwebisengo, mu Disitulikiti y’e Bundibugyo,( Disitulikiti y’e Ntoroko okuva mu 2017). Yazaalibwa mu 1967, yasomera mu Kahinju Primary School, Mpanga Senior Secondary School ne Kyebambe Girls School, byonna mu Bukama bwa Tooro . Ye mutandisi era omulungamya w’ekibiina ekigatta abakyala ekya To(o)ro Women’s Development Association.

## Abaana be
Omukama Kaboyo Olimi III yazaala abaana basatu; omulenzi omu n’abawala babiri. 

# Rukirabasaija Oyo Nyimba Kabamba Iguru Rukidi IV, nga ye Omukama w’e Tooro afuga mu kiseera kino.
# Omubiitokati Ruth Nsemere Komuntale. Yazaalibwa mu 1989. Yasomera mu Aga Khan Primary School mu Kampala ne mu International School e Tripoli mu Libya . Yatuuzibwa nga *Batebe* eri muganda we, Oyo Nyimba Iguru Rukidi IV, nga 12 Ogwomwenda 1996.
# Omumbejja (Omubiitokati) Celia Komukyeya. Yazaalibwa mu 1994. Yafa obulwadde bwa kookola w'omu musaayi, mu ddwaliro lya Royal Marsden Hospital, London, mu Ogwekkumi 1997.

## Obukulembeze bwe
Omukama Kaboyo Olimi III yagobwa ku ntebe ku kuggibwawo kw'Obwakabaka nga kyakolebwa gavumenti ya Obote, nga 8 Ogwomwenda 1967. Yayingira mu kitongole kya Uganda eky'ensonga z'ebweru mu 1986. Yaweerezaako nga Minisita mu Embase ya Uganda e Dar-es-Salaam, Tanzania, wakati wa 1987 ne 1990. Yali Ambasada wa Uganda e Cuba, okuva 1990 okutuuka mu 1993. Nga 24 Ogwomusanvu 1993 yalangirirwa, oluvanyuma  gavumenti ya Yoweri Kaguta Museveni okuzaawo obwakabaka mu Uganda. Yafa nga 26 Ogwomunaana 1995 mu lubiri lwe e Fort Portal, nga wa myaka 49. 

## Ebiwandiiko ebikozesebwa

## Ebijuliziddwa w'abweru wa Wikipedia
Olivia Wawire

**Olivia Wawire** (yazaalibwa 8 Ogw'okubiri 1960) era amanyiddwa nga ***Olivia Rosemary Nagudi Wawire***  Munnayuganda omukozi wa gavumenti akolera mu poliisi ya Uganda. Ye muserikale omukazi eyasooka mu kitongole ekizikiriza omuliro mu 1981 era n’afuuka ow'okusatu mu kuduumira ekitongole ekizikiriza omuliro ekya Uganda Police Fire Brigade ekyamuviirako okulondebwa nga Regional Fire Officer. 

## Obulamu bwe n’obuyigirize
Yazaalibwa nga 8 Ogw'okubiri 1960 mu ggombolola  ye Ruwalasi, Budadiri mu kyalo Bugusege Bukameme mu disitulikiti y’e Sironko.  Pulayimale yagisomera ku Namburu oluvannyuma ne yegatta ku St Andrew College Tororo okufuna ebbaluwa esooka eya Uganda Certificate of Education (UCE) . Yegatta ku Uganda Police Force olw'okubulwa ebisale by'essomero n'oluvanyuma naddayo okufuna satifikeeti ey'okubiri eya Uganda Advanced Certificate of Education (UACE) ku ssomero lya Njeru Secondary school mu 2007.  Mu 2017, yafuna diguli eyookubiri mu by'emirimu n'okuddukanya embeera z'abantu okuva mu yunivasite ye Kabale. 

## Ebyafaayo mu by’emirimu
Olivia yaweerezaako nga omuduumizi wa poliisi e Jinja mu bendobendo lya Kitegezi mu Obukiikaddyo bw'obugwanjuba wakati wa 2009 ne 2015 era yakolerako mu kitongole ekiziyiza omuliro ng'omukyala yekka eri omukwanaganya wa poliisi n'omuntu ow'abullijjo mu kitongole eky'abaana n’amaka.      Mu 2006, mu kulonda okwa bonna, yaweerezako ng’omuduumizi wa poliisi mu disitulikiti e Jinja okumala emyezi ena.  Yali mukulu mu Poliisi ya Uganda era oluvannyuma yakuzibwa n’afuulibwa Kaminsona wa Poliisi.         Yaweerezaako nga mmemba wa kakiiko ka poliisi akakwasisa empisa ekifo eky'okubiri ku bya waggulu mu kooti   Yakola ng’omumyuuka w’akulira eby'obufuzi.  

## Laba ne

* Uganda Police Force
* Shaban Ramadhan Mubaje
* Tumuheirwe Florence
* Elizabeth Muwanga Alamo

## Ebijuliziddwa


## Ebiyungo eby’ebweru

* Omukutu gwa Uganda Police Force
Jonathan Kingdon

**Jonathan Kingdon** (yazaalibwa 1935 mu Tanzania ) mukugu mu by'ensolo, omuwandiisi w'ebitabo bya ssaayansi, era musiizi w'abifaananyi; omukugu mu kunoonyereza mu Yunivasite ya University of Oxford .   

Essira aliteeka ku kulaga ensengeka y’ebika n’enkyukakyuka y’ebisolo mu Afirika. Ye omu ku bawandiisi b'ekitabo ekiyitibwa The Oxford Book of Modern Science Writing . Yaweebwa omudaali gwa ffeeza ogwa 1993 Zoological Society of London, era n'aweebwa omdaali n'engule ebya  Royal Geographical Society'sCherry Kearton Medal and Award mu 1998. 

Era yaweerezaako nga Pulezidenti wa The Uganda Society ow'omulundi ogwa 39 wakati wa 1972 ne 1973 

## Ensibuko n’obuyigirize
Kingdon yasomera mu Settendekero wa Makerere .  Era yatendekebwa ng'omusiizi w'ebifaananyi ku ssomero lya Ruskin School of Art ne Royal College of Art . 

Era yasomesa essomo ly'okusiiga ebifaananyi okumala emyaka 15 mu Ssettendekero wa Makerere era mu 1972 yalondebwa okuba Dayirekita w'ebbanguliro lya Makerere ery'abakubi n'abasiizi b'ebifaananyi erya Margaret Trowell School of Industrial and Fine Art  

## Ebitabo

*  
*  
*  
*  
*  
*  
*  
*  
*  
*  
*  

## Laba ne

* Ekibiina kya Uganda Society
* Margaret Trowell,

## Ebijuliziddwa
Aisha Lubega

**Aisha Lubega** munnayuganda omusomesa, addukanya emirimu era omumyuka wa Ssentebe w’akakiiko k’eby'okulonda.

## Obulamu obwasooka n'okusoma
Aisha alina diguli ey'okubiri mu by’enjigiriza (Administration and Planning) okuva mu yunivaasite e Makerere, dipulooma mu by’enjigiriza okuva mu Institute of Public Administration (kati eyitibwa Uganda Management Institute kati) ne Bachelors of Arts (BA) ne Dipuloma mu by’enjigiriza okuva mu yunivasite y’e Makerere . 

## Emirimu
Aisha ye mumyuuka wa Ssentebe w’akakiiko k’eby'okulonda ke yeegattako mu 2017 era yakuguka mu busomesa. Munzirukanyaye ey'emirimu, amanyiddwa okupatanira obwenkanya mu kikula ky’abantu n’okutumbula abakyala. Yali musomesa ku  Masaka Secondary School, Nabisunsa girls School gye yali Omumyuka w’omukulu w’essomero oluvannyuma n’afuulibwa Omukulu waalyo (1992–2017).

Mu 2001, yagaanibwa akakiiko ka palamenti akalonda abantu nga kagamba nti tekisaanira kubeera na bantu babiri okuva mu maka gamu ku bukiiko obuteekebwawo mu mateeka kubanga bba ye yali Ssentebe w’akakiiko akavunaanyizibwa ku by’enjigiriza.

## Laba ne

* Joy Kwesiga

## Ebijuliziddwa
Fatumah Asha

**[[Fatumah Asha]]** munnayuganda mwolesi w'emisono amanyiddwa olw’ebitone bye eby’enjawulo, ebirabika obulungi naddala engoye ne gawuni z’abagole. Ye mutandisi w’ekitongole kya Fatumahasha era nga ye nnannyini ssomero lya Tesi Fashion School, era gy’ayigililiriza abo abagala okukola eby'emisono.

## Engule n'okusiimibwa
Fatumah Asha afunye engule eziwerako ez’amaanyi n’okusiimibwa olw’ebintu by’akoze mu by’emisono mu Uganda ne East Africa omuli;

* **Omwolesi w'ebyemisono ow'omwaka ( [[Yuganda|Uganda]] ):** Yaweebwa engule mu mpaka za Abryanz Style and Fashion Awards (ASFAs) ez'ekitiibwa mu 2018  .
* **Omwolesi w'ebyemisono asinga:** Ekitiibwa kino yakifuna mu mpaka za Uganda Entertainment Awards mu 2017. 
* **Omukubi w’ebifaananyi ow’omwaka:** Yawangula mu mpaka z’emisono eza Pearl of Africa Fashion Awards mu 2018.

Ng’oggyeeko engule ezenjawulo, emilimu gye  gyolesebwa mu misono z’ensi yonna mu mawanga nga Nigeria, Ghana, Kenya, ne Amerika, ne gifuna okusiimibwa mu bantu bonna abava mu Afrika . Dizayini ze zitera okwambalibwa bassereebu n’abantu abamanyiddwa ennyo ku kapeti emmyufu ne ku mikolo eminene mu Kampala, ekinyweza ekifo kye ng’omukubi wa dizayini ow’oku ntikko mu kitundu.

## Okusoma
Norah Amin

**Norah Amin** (yazaalibwa wakati wa 1895 ne 1955) yali mukyala wa Idi Amin ow'okusatu okuva e Lango.  Yafumbirwa Idi Amin mu 1967 wabula mu 1973 bayawukana ne Idi Amin. Mukiseera nga yye muk'omukulembeze w'eggwanga, yetabanga mu bintu eby'olukale kati nga mu Ogwekkumi n'ebiri 19, 1971, yeetaba mu kutambula kw'okugaba obuyambi mu kabuga ake Ntebe. 

## Obulamu bwe
Yazaalibwa Lango . Yafumbirwa Idi Amin mu mwaka gwa 1967 oluvannyuma bayawukana mu 1973 mu kirango kya leediyo.  Okudda ku kwawukanakwe, lipoota yalaga nti NOrah Amin yasulanga munnyumb aeyamuweebwa eyali ku BUganda Road okumpi ne Buganda Road Court. Yafa mu 1977. 

## Laba ne

* Idi Amin

## Ebijuliziddwa
Madina Amin

**Madina Amin** *(yazaalibwa ku ntandikwa ya 1950)* yali muk'omukulembeze wa Uganda asooka era omusanyusa (omuzinnyi). Yali mukyala wa Idi Amin owokuna era nga ye mukyala gwe yali asina okwagala. Ye mukyala Omusiraamu eyasooka omututumufu ng’omuzinyi w'amazina ag’ekinnansi. Yali muzinyi wa kinnansi mu kibiina ekya  Heart Beat of Africa era yasendebwasendebwa Idi Amin olw’okuzina kwe.

## Obulamu bwe n’eby'obufuzi
Madina Amin yawasa Idi Amin mu 1972 nga mukyala we owokuna kubanga yali emu ku kaweefube w’okufumbirwa okuva mu bitundu bya Uganda byonna ebitaano.   Ye mukyala yekka ku bakyala abataano Idi Amin be teyanoba, ng'omukyala owookutaano, Kay Adroa agambibwa nti yattibwa Idi Amin .   Madina Amin yakomawo mu Uganda oluvannyuma lw'okubeera ne Idi Amin okumala emyaka 20 mu buwanganguse.  Yazaala abaana bataano ne Idi Amin.  Batabani be ye Abdu Nasser Mwanga, ne Hussein Kato.  Y’omu ku bakungu abaali batuukirirwa ku nteekateeka za gavumenti eriwo kati wansi w’ekibiina kya National Resistance Movement okuzimba yunivasite okujjukira Idi Amin.  Wabula abakungu baagaana ettaka olw’okuzimba yunivasite e Garuga okuba ekifo eky’okusulamu, era abamu ne bagaana enteekateeka y’okuzimba yunivasite eno nga basinziira ku bikolwa bya Amin eby’ekizikiza omuli n’okutyoboola eddembe ly’obuntu. 

Nga 30 July 2003, ku makya, yali wa kudda waka mu Kampala kubanga yali yalinnya nnyonyi n’agenda e Saudi Arabia okulabirira bba Idi Amin eyali omulwadde. 

## Laba ne

* Idi '''Amin'''

## Enkolagana ey’ebweru

## Ebijuliziddwa
Esther Wamala

**Esther Wamala** Munnayuganda omukugu mu by’amawulire era akulira amawulire ku leediyo ya CBS.  Era munnamawulire wa ssaayansi omukulu era muwandiisi w’amawulire. Akuguse mu by’amawulire ebya ssaayansi w’ebyobulamu gy’afulumizza emiko mingi. Ye kitundu ku bibiina ebiyamba abantu ebissa essira ku kukola ku mboozi z'eby'obulamu n'eddembe ly'obuntu ezikwata ku bawejjere abanyigirizibwa awamu n'abakoseddwa akawuka ka siriimu . 

## Gyenvudde n’obuyigirize
Wamala yafuna diguli esooka mu by’enkulaakulana okuva mu yunivasite y’e Makerere. Oluvannyuma yafuna diguli ey'okubiri mu by’amawulire n’obuyiiya okuva mu yunivasite ya Aga Khan. &#x5B; ** &#x5D;

## Emirimu
Wamala mukugu mu by’amawulire ebya ssaayansi ng’essira alitadde mu bya ssaayansi w’ebyobulamu. Kati akolera ne kkampuni ya Central Broadcasting Service Limited ng’omukunggaanya w’amawulire omukulu ku CBS 89.2 FM Emmanduso. Bwe yali akyakola amawulire, emboozi za Wamala zaali zafulumizibwa ku mikutu gy’amawulire egy’enjawulo egy’ensi yonna n’emikutu gy’empuliziganya omuli OVC support.net,  AllAfrica.com, ne Health News Nigeria .

Mu 2007, yali yeetabye mu Fredkorpset (FK) Professional Exchange, gye yali yeegattira mu kibiina ekigatta abakyala b’emikutu gy’amawulire ekya Ethiopian Media Women Association (EMWA) era nga yali pulodyusa wa wano mu firimu ya vidiyo eyatuumiddwa *Joining Hands* ekwata ku butabanguko eri abaana n’abakyala mu Ethiopia . Firimu eno yakoleddwa kkampuni ya Sound Development Media Communication ekola ku by’amawulire mu Canada .

Wamala mu 2019 yawangula mu kibinja ky'enteekateeka ya WAN-IFRA Coaching, Mentorship and Networking Program eri bannamawulire abakyala. 

Wamala mmemba w’omukutu gwa Key Correspondents, ogussa essira ku bibinja ebisuuliddwa ku mabbali ebikoseddwa akawuka ka siriimu, okuloopa emboozi z’ebyobulamu n’eddembe ly’obuntu ezibakwatako.  Era ali mu bannamawulire abakyala abamanyiddwa mu kulonda kwa 2016.  Mu 2023, Wamala yafuna engule okuva mu kibiina kya UMWA (Uganda Media Women's Association) olw'omulimu gwe yakola mu kutendeka, okubuulirira n'okutendeka bannamawulire kkumi mu mikutu gy'amawulire wansi w'obwakabaka bwa buganda. 

## Ebijuliziddwa
Nelson Sewankambo

**Nelson Kaulukusi Sewankambo** musawo, musomesa, omunoonyereza ku by'obujjanjabi, era omuddukanya eby'obujjanjabi mu Uganda . Ye pulofeesa w'obusawo era eyaliko omukulu w'esomero lya Makerere University College of Health Sciences,  etendekero eririna akakwate Makerere University .

## Ebimukwatako
Yazaalibwa mu ddwaliro ly'e Mulago, mu Kampala, ekibuga ekikulu ekya Uganda, mu 1951. 

## Obuyigirize bwe
Sewankambo yasomera mu Namilyango College, esomero eririna emitendera gya wakati wamu n'egyawagulu ng'era ly'abalenzi bokka, gyeyafunira obubonero munaana ku 13, nga lisinganibwa mu Disitulikiti y’e Mukono, okuva mu 1965 okutuuka mu 1970. Mu 1971, yayingira esomero ly’Obusawo erya Makerere University School of Medicine, gye yafunira Diguli mu By'eddagala wamu ne Diguli mu By'okulongoosa, n’atikkirwa mu 1976. Yeeyongerayo mu maaso n'afuna Diguli Ey'okubiri mu By'eddagala, nga akuguse mu By'eddagala Ly'omunda, nga nayo yagifuna kuva e Makerere ku ntandikwa y’emyaka gya 1980. Oluvannyuma yafuna Diguli Ey'okubiri mu Sayaansi W'okulabirira n'Okujanjaba abalwa, nga yagifuna kuva ku McMaster University e Hamilton, Ontario e Canada . Y'omu ku bali Fellow Royal College of Physicians . Oluvannyuma yaweebwa diguli esinga okubeera eya wagulu mu By'Amateeka, nga yeebazibwa olw'ekyo kyeyali abakoledde, nga yagigya ku McMaster University.   

## Obumanyirivu mu mirimu
Ku ntandikwa y'emyaka gya 1980, Sewankambo y'omu ku basawo abaasooka mu Uganda okutegeera obulwadde obupya obwaleetera ng'abalwadde okusala omubiri ne bakoga okutuuka ku sayizi nga ne bw'oba omuwadde ekiriisa kyonna taddamu kugejja. Obulwadde buno obupya, mu kusooka baali babuyita *Slim Disease*, oluvannyuma ne bumannyibwa nga siriimu / mukenenya . Abadde ku mwanjo mu kunoonyereza ku bulwadde buno, ng’esira yaliteeka mu kugezesa eddagala liyiza kubujjanjaba.  Afulumizza nnyo ebizuuliddwa mu kunoonyereza kwe mu butabo by’obusawo n’ebitabo ebirala ebifulumizibwa ebiyigiriza nga byakakasibwa abakugu. Ku nkomerero y’emyaka gya 1990, yalondebwa okubeera nga y'Akulira Abayizi kusomero lya Makerere University erisomera ku By'obusawo . Yawereza mu kifo kino okutuusa mu 2007 lwe yakuzibwa n’ateekebwa mu kifo ky’Omukulu w’esomero, Makerere University College of Health Sciences, eriyigiriza ebikwatagana ku By'obusawo, ekifo kya ky’akyalimu n'okutuuka kati.  Abadde akola ku bukiiko obw'enjawulo kumutendera gw'ensi yonna, akamu ku Bukiiko buno k'e Norway akamannyikiddwa nga Global Health and Vaccination Research okuva mu 2011 okutuuka mu 2014.  

## Ebirala by’atekako esira
Sewankambo y'omu ku bali mutendekero lya Fellow of the  Uganda National Academy of Sciences. 

## Laba ne

* Etendekero eriyigiriza eby'Omusawo erya Makerere University School of Medicine 
* Akakiiko akayamba mu kulwanyisa Obulwadde bwa Siriimu mu Uganda
* David Serwadda

## Ebijuliziddwaamu

## Ewalala w'oyinza okubigya

* Abakiise ku lukiiko olufuzi olwa The Network of African Science Academies (NASAC) 2013 okutuuka mu 2016 Archived
Kezia owa Buganda

**Lady Kezia Byanjeru Abwooli owe Tooro** (1906–1998), **Queen consort wa Tooro**, ye yali omukyala omukulu owa Kabaka George Rukidi III owa Toro (1904–1965). Ye yali maama wa Ssekabaka Omukama Kaboyo Olimi III n'Omumbejja Elizabeth ow'e Toro . 

## Ebijuliziddwa
Arthur Kyobe

**Arthur Solomon Kyobe** (yazaalibwa 29 Ogw'ekkumin'ogumu 1988) muzannyi wa Cricket mu Uganda eyazannya mu mpaka za Cricket World Cup ez'abali wansi w'emyaka 19 mu 2006 e Sri Lanka. Muzannyi owa kkono, era azannye cricket ya kiraasi esooka, ey’olunaku lumu ne Twenty20 mu ggwanga lye.  Mu Ogw'omukaaga 2019, yali omu ku bazannyi amakumi abiri mu bataano abaalondebwa mu ttiimu ya Uganda ey'okutendekebwa, nga yeetegekera emipiira gya Cricket World Cup Challenge League e Hong Kong. 

## Ebijuliziddwa
Daudi Kintu Wasajja

**Omulangira Daudi Kintu Wasajja** (yazaalibwa 1966), era ayitibwa **David Wasajja**, mulangira wa Buganda, obwakabaka bw'ennono obusinga obunene mu Uganda .

## Obimukwatako
Ye mutabani omuto owa Ssekabaka Muteesa II, Kabaka ow’omulundi ogwa 35 mu Obwakabaka bwa Buganda, ne Winifred Keihagwe, Omubiitokati w'e Ankole . Ye muto wa Muwenda Mutebi II Kabaka wa Buganda aliko kati . Yali akyali mu lubuto abasirikale ba Milton Obote bwe baalumba Olubiri lw’e Mengo mu 1966. Maama we eyali olubuto, nga tasobola kudduka, yakwatibwa n’asibibwa mu kkomera ly’e Luzira okumala ennaku eziwera, n’ayimbulwa ng'ebula essaawa ntono nnyo nga tannalumwa bisa bya kuzaala. Kitaawe Kabaka yali adduse mu lubiri olwali luteta. 

Nga 24 Ogwekkuminogumu 2018 yasimattuka akabenje ku nnyanja Nnalubaale, eryato eryali litisse abadigize bwe ly'ebbika mu nnyanja ne litta abantu 33. 

## Emisomo gye
Omulangira Wasajja alina diguli ya Bachelor of Arts (BA) okuva mu university of Nottingham, mu Bungereza .

## Emirimu gye
Wasajja yakomawo ku butaka mu 1996 era amangu ago n'alondebwa okuba ey'ekkenenya ebikolebwa n'ebikolebwa  mu Kkampuni ya Pan World Insurance . Oluvannyuma yagenda mu maaso n’afuuka maneja w’ekitundu owa Kkampuni y'ebyempuliziganya eya Celtel . Mu buyinza bwe ng'omulangira, akiikiridde muganda we Kabaka aliwo kati ku mikolo egy’amaanyi, okugeza embaga ya Kyagulanyi Ssentamu Robert aka Bobi Wine ne mukyalawe Barbie Itungo Kyagulanyi ). Yawerekera muganda we mu nteeseganya ezaaliwo okukomekereza obutakkanya obw'aliwo wakati w’Obwakabaka bwa Buganda ne Uganda mu Gwomwenda 2009 eyayitibwa oluvannyuma lw’obwegugungo mu Kampala olw’embeera eyaliwo mu Disitulikiti y’e Kayunga eyaviirako n'okuggalwa kwa leediyo ya Buganda ey’obwakabaka. Emikutu gy'amawulire egy'omu kitundu gigamba nti Wasajja y'omu ku bakulira obwegugungo "Hash Harriers" ekibinja ky'ab'ejaasi mu Kampala. Ayagala nnyo okudduka era muzannyi wa masasi.

Yafuulibwa omulawanyi w'obwakabaka ku mukolo gwa Grand Cross of the Royal Order of Merit of Prince Uchichookuva eri Kabaka Julio I owa Afro-Bolivia . 

## Ebirala ebimukwatako
Nga 25 Ogwokuna 2013, Omulangira Wasajja yawasa Mukyala Marion Nankya muwala w'eyali omubaka wa Paalamenti mu kiseera ekyo owa Bukoto ey'Obukiikaddyo, Mathias Nsubuga. Embaga yabadde ku Lutikko e Rubaga ng’okusembeza abagenyi baabwe kwali mu maka ga Kabaka amatongole e Mengo. Era ky'awandiikibwa nti gwe gwali omulundi gwa Kabaka ogwasooka okwetaba mu kukuba ebirayiro mu kkanisa n’okukyaza abagenyi kuba mu buwangwa tateekeddwa kubeerawo ku mikolo egy’engeri eno.   Nga 18 Ogusooka 2014, Mukyala Nankya yazaala bulungi omwana we omulenzi mu ddwaliro lya Nakasero Hospital, mu Kampala. Omwana ono yatuumiddwa Omulangira Edward Mbogo olw'okujjukira jjajjaawe Ssekabaka Sir Edward Mutesa ( Muteesa II owa Buganda ) ne jjajjaawe omugenzi Nuuhu Mbogo, omulangira wa Buganda omututumufu era omukulembeze w’Obusiraamu mu Buganda. Mbogo yali muganda wa Kabaka Mwanga . 

## Ebitiibwa bye yafuna

*  Ekiwelo ky'omulwanyi w'Obwakabaka ekya Royal Order of Merit of Prince Uchicho

## Laba ne

* Muwenda Mutebi II owa Buganda
* Kabaka wa Buganda

## Ebijuliziddwa
Daniel Kajumba

**Daniel Steven Kimbugwe Kajumba** (yazaalibwa nga 20 Ogwekkuminoogumu 1952, Uganda ) musumba wa bakulisitaayo. Okuva mu 2001, abadde Ssaabadinkoni wa Reigate.

Kajumba yasomera ku ssomero mu Uganda era alina ne diguli okuva mu Open University; era yatuuzibwa oluvannyuma lw'emirimu gyeyasooka okukola egy'okufaayo ku bantu mu 1986. Ng'amaze obuweereza bw'omusumba omuggya wansi w'omusumba omukulu e Goldington yakolera mu nsi ye okutuusa mu 1998. Oluvannyuma yafuuka omuyambi w'omusumba omukulu mu busumba bwa Horley okutuusa lweyalondebwa nga ssaabadinkoni. Yalondebwa okubeera mmemba ku lukiiko olufuzi olw’essomero lya Monkton Combe mu 2004.

Okuwummula kwa Kajumba kwalangirirwa nga 23 Ogwokubiri 2016. 

 

## Ebijuliziddwa
Amos Nzeyi

**Amos Nzeyi** Munnayuganda, munnabizinensi, musuubuzi, era munnamakolero. Ono y'omu ku bantu abasinga obugagga mu Uganda . 

## Emirimu gy'akoze mu kisaawe kya bizinensi
Nzeyi alina bizinensi zino wammanga ezize n'ezo z'alinamu emigabo:

* *Crown Beverages Limited* – Omukozi w'amucupa g'eby'okunwa bya Pepsi . Okuva mu Gwokuna 2013, yali ssentebe w’olukiiko olufuzi era nga alinamu emigabo. 
* *Hot Loaf Bakery* – Edduuka ly’emigaati mu Kampala mu Uganda . Ye nnannyini lukiiko era ssentebe w’olukiiko olufuzi. 
* White Horse Inn – Wooteeri e Kabale, Uganda. Okuva mu Gwokuna 2015, ye yali nnannyini wooteri eno. 
* Nandos Restaurant – Ekifo ekitunda eby’okulya eby’amangu mu Kampala wakati, Nzeyi kye yali akolagana nabo. 
* National Bank of Commerce – Bbanka entono ey’ebyobusuubuzi, eyatandikibwawo mu 1991 bamusigansimbi ab’obwannannyini, oluvanyuma lw'okuggalwa bbanka enkulu eya Bank of Uganda .  

## Obuvunaanyizibwa obulala
Ng’oggyeeko bizinensi ze ez’obuntu, Nzeyi abadde n’obuvunaanyizibwa ng'omukozi wa gavumenti obuvunanyizibwa obw’obwesige :

* Ono yaliko mmemba ku lukiiko olufuzi olwa Uganda Development Bank . 
* Nzeyi yaliko ssentebe w'ekibiina ekigatta abakola ebintu mu ggwanga ekya Uganda Manufacturers' Association. Yalondebwa ku kisanja eky'okubiri era ekisembayo eky'emyaka ebiri mu Gwokutaano 2015. 
* Dr. Amos Nzeyi ye yali akiikirira Mauritius mu Kampala ekya Uganda. Ye yali akiikirira Mauritius eyasooka mu Uganda eyalondebwa mu 2018 oluvannyuma lw’okulondebwa kwa Dr Amos Nzeyi nga ky'omukiise.

## Embeera eyabalukawo e Temangalo
Mu 2008, Nzeyi ne eyali minisita wa Uganda ow’ebyokwerinda Amama Mbabazi batunda ettaka lya yiika 464 (1.88 km   ku bbeeyi ya doola za Amerika 12,000 buli yiika eri ekitongole kya National Social Security Fund of Uganda (NSSF). Bbeeyi yonna awamu yali ya doola za Amerika 5,568,000.

Okunoonyereza okwaddirira ku nkolagana eno, emanyiddwa ennyo nga akasambatuko k'e Temangalo, kwazuula obutali bwenkanya mu nkolagana eno. Maneja wa NSSF n’omumyuka we bagombebwamu obwala olwa ssente ez'ayitingana.   Mu nkyukakyuka ezaddirira mu kabineeti,eyali Minisita w'ebyensimbi Ezra Suruma, nga minisitule ye yali evunaanyizibwa ku kulabirira n'okukkiriza enkolagana eno, yagobwa mu kabineti .

Okuva mu Gwokusatu 2010, akasambatuko kano kali tekannagonjoolwa. yiika 272 (1.10 km   ku ttaka eryogerwako, nga mw’otwalidde n’ekimu ku bifo bya Nzeyi ebitudde ku ttaka eryo, byali tebinnaba kukyusibwa ne biweebwa NSSF, wadde nga lyali lyasasulwa mu 2008.  

## Laba ne

* Olukalala lw'abantu abasinga obugagga mu Uganda

## Ebijuliziddwa

## Ebijuliziddwa w'abweru wa Wikipedia

* Ebiwandiiko by'okulabikako kwa Amos Nzeyi mu kakiiko ka palamenti akanoonyereza ku nsonga z'e Temangalo
* Forbes – Bannayuganda Ba Bukadde Bataano Bwalina Okumanya
Francis Okello

**Francis Okello**  major Genero mu ggye lya Uganda People's Defence Force .

## AMISOM
Major General Francis Okello yali muduumizi wa AMISOM owookubiri okuva nga 3 Ogwokusatu 2008 okutuuka ku nkomerero y’okulambula kwe mu 2009, oluvannyuma n’adda ku kitebe ky’amagye e Bombo, Uganda.

## Ebijuliziddwa
Sandy Stevens Tickodri-Togboa

**Sandy Stevens Tickodri-Togboa** (yazaalibwa 29 Ogwekkumi 1949) Munnayuganda, musomesa era munnabyabufuzi. Okuva mu 2015 okutuuka mu 2016, yaliko Minisita omubeezi ow’ebyenjigiriza ebya waggulu ne tekinologiya mu kabineeti ya Uganda . Yalondebwa mu kifo ekya nga 1 Ogwokusatu 2015, nga yadda mu bigere bya John Chrysostom Muyingo ;  Mu nkyukakyuka ezakolebwa mu Gwomukaaga 2016, teyaddamu kulondebwa.  Nga minisita ku kabineti, era yali mmemba wa Paalamenti.  Nga tannalondebwa ku bwaminisita, yali amyuka omumyuka wa chancellor mu Ssettendekero wa Makerere, esinga obukadde n'obunene ku yunivasite za gavumenti omunaana mu Uganda.  

## Obuto bwe n'emisomo gye
Tickodri-Togboa yazaalibwa mu kyalo Oduluba, nga 3 kilometres (2 mi), eBuvanjuba bwa kibuga ekya Arua . Maama we yafa ng’alina emyaka esatu. Kitaawe omuzimbi, yaddamu n'awasa oluvannyuma lwa maama wa Togboa okufa. Tickodri-Togboa yasomera mu Arua Junior School mu misomo gye egya pulayimale. Yasomera Nyakasura School nga tannaba kwegatta ku Nairobi University, gye yasomera eby'amasannyalaze. Oluvannyuma yafuna diguli ey'okubiri mu ssaayansi okuva mu Ssettendekero wa Makerere n’afuna diguli ey’okusatu okuva mu yunivasite y’e Odesa mu Ukraine . 

## Laba ne

* Gavumenti ya Uganda

## Ebijuliziddwa

## Ebijuliziddwa w'abweru wa Wikipedia

* Kampala Journal; Mu Uganda, a Light of Learning Dims
Ignatius Sserulyo

**Ignatius Sserulyo** (yazaalibwa c. 1937) Munnayuganda omusiizi wa langi . 

## Ebijuliziddwa

## Ebijuliziddwa w'abweru wa Wikipedia

* Ignatius Sserulyo - Smithsonian Institution ky'aterekebwa
Micheal Kasaija

**Michael Kasajja** Munnayuganda muzannyi wa firimu, mwolesi wa ngoye, muyiiya w'amazina era muzinyi.  Yasooka nga omuzannyi omukulu mu firimu ya *[[:en:Bala_Bala_Sese|Bala Bala Sese]]* eya 2015 ng'ali wamu ne eyali muganzi Natasha Sinayobye . 

## Obuto bwe n'emisomo gye
Kasajja yakulira mu Kampala Uganda era yasomera mu Busoga College Mwiri ne mu Caltec Academy. Ku Ssettendekero wa Makerere, yakola diguli mu by’obusuubuzi wamu n'okuyiiya amazina agakozesebwa mu mpaka z’eby'emizannyo ne mu ndaga ez'enjawulo.

## Emirimu gye
Steve Jean y'apangisa nga Kasajja ng’ava ku ssomero okubeera omuzinnyi we asinga, endabika ez'amusobozesa okutuuka ku Pamela Basasirwaki gwe yaganza. Ng’omu ku mmemba b'ekibiina ky'abazinnyi ekya The Obsessions Dance Group, Pamela yamwanjula mu kibiina kino era n’ayingizibwa mbagirawo. Awo ne wajjawo omuzinyi omulala n’ekibiina kino, Natasha Sinayobye eyagyawo Pamela nga takyali mu kifaananyi kyokka ababiri bano ne bava mu kibiina kino mu 2005 ne batandikawo ekibiina kyabwe eky’amazina ekya KOMBAT Entertainment Ltd.  Wansi wa Kombat, Yatuuka omukisa okulabikirako ku omukulu ogw’amaanyi gw’okuggulawo olukung’aana lwa CHOGM 52 heads of states conference mu Uganda 2007. Michael gye buvuddeko yewangulira omulimu gw'obwa maneja wa Ekibiina kya katemba ekya Ebonies mu mizannyo Trials and Tribulations of Love, ekitundu eky’omwenda mu muzannyo gw’ekibiina kino ogwa Romantic Night.  Era yali omu ku balamuzi ba pulogulaamu ya NTV's Talent Xp wamu n'abayimbi, Isiah Katumwa, Jackie Chandiru ne Bebe Cool . 

## Ebimukwatako eby'omunda
Kasajja alina omutabani ayitibwa Sean Mario.

## Ebijuliziddwa

## Ebijuliziddwa w'abweru wa Wikipedia

* Michael Kasaija at IMDb
Amos Twinomujuni

**Amos Twinomujuni** yaliko omulamuzi wa kkooti enkulu eya Uganda . 

## Laba ne

* Ekitongole ekiramuzi ekya Uganda

## Ebijuiziddwa

## Ebijuliziddwa wabweeru wa wikipedia

* Abasawo b'ebisolo mu Palamenti Balondeddwa Abalamuzi
* Abalamuzi Abapya Be Baani?
Joseph Semwanga

Brigadier **Joseph Semwanga** munnayuganda munamagye. Mu kiseera kino ye komanda w'egye erya buligeedi, erye  Masaka .  Yalondebwa mu kifo ky'alimu kati mu Ogw'okutaano 2013, n'adda mu bigere bya Major General David Muhoozi, eyafuuka *Omuduumizi w'amagye ag'oku lukalu* mu ggye lya Uganda People's Defence Forces . 

## Ebyafaayo n’okutendekebwa
Joseph Semwanga yazaalibwa mu 1973 mu Disitulikiti y'e Mukono . Yeegatta ku magye mu 1995 era n’aweebwa omulimu nga 4,Ogw'omusanvu 1997 oluvannyuma lw’okumaliriza koosi y'obuserikale okuva mu Monduli Military Academy, Tanzania . Abadde mu misomo gy’amagye egiwerako, omuli gino wammanga:

* Omusomo gw’Abasomesa
* Omusomo mu ggye ery’enjawulo erya Light Infantry
* Omusomo gw'abakozi ba ttanka
* Omusomo gw'okuduumira Tank Platoon
* Omusomo gwa Tekinologiya wa Ttanka mu Buyindi
* Omusomo gw’okuduumira kkampuni ya ttanka
* Omusomo gw'okuduumira ekibinja kya ttanka
* Omusomo gw’ettendekero ly’abaduumizi n’abakozi abakulu, mu Tanzania, mu 2008. 

## Omulimu gw’amagye
Joseph Semwanga azze akola emirimu egiwerako mu UPDF, omuli bino wammanga: 

* Administrative Officer, Kalama Armored Warfare Training School, Kabamba, Disitulikiti y'e Mubende
* Omusomesa omukulu Kalama Armored Warfare Training School, Kabamba, Disitulikiti y'e Mubende
* Commandant Kalama Armored Warfare Training School, Kabamba mu Disitulikiti y'e Mubende
* Akulira ebikwekweto n'okutendeka aba Brigade, Armoured Brigade, Masaka, Disitulikiti y'e Masaka
* Commandant Armored Brigade, Masaka, Disitulikiti y'e Masaka - Ekifo ky'alimu kati.

## Laba ne

* Katumba Wamala
* David Muhoozi
* Eggye lya Uganda People's Defense Force

## Ebijuliziddwa

## Ebijuliziddwa wabweru wa wikipedia

* Joseph Semwanga Yakuzibwa Ku bwa Colonel Mu January 2013
Robert Rusoke

Major General **Robert Rusoke** Munnayuganda, muserikale wa magye ga era Ambasada . Mu kiseera kino akola nga Ambasada wa Uganda mu Republic of Rwanda . Yalondebwa mu kifo ekyo mu Gwekkuminebiri 2021. Nga tannalondebwa, yaliko Ambasada mu Republic of South Sudan era nga ye muwabuzi wa Pulezidenti ku nsonga z'amaggye owa Uganda People's Defence Forces . 

## Laba ne

* Fredrick Mugisha
* Wilson Mbadi
* Muhoozi Kainerugaba

## Ebijuliziddwa

## Ebijuliziddwa w'abweru wa Wikipedia

* Olukalala lw'abaduumizi ba UPDF Abakulu mu kitundu

## Egeri abawabuzi ba Pulezidenti ku nsonga z'amaggye gye bazze b'eddiringana mu UPDF
Francis Chemonges

Brigadier **Francis Chemonges**, munamagye mu Uganda . Mu kiseera kino ye muduumizi w’essomero erya Kalama Armoured Warfare Training School (KAWATS), erisangibwa e Kabamba, Disitulikiti y’e Mubende, mu masekkati ga Uganda . Amangu ddala nga tannalondebwa ku kifo ky’alimu kati, mu Ogw'okutaano 2013, yaweerezaako ng’akulira ebikwekweto mu *Armoured Brigade*, esangibwa e Masaka, Disitulikiti y’e Masaka, Central Uganda. Mu 2010, ku ddaala lya Lieutenant colonel, Francis Chemonges yali muduumizi w'ekibinja ky'olutalo mu AMISOM, ekisangibwa mu Mogadishu, Somalia.

## Laba ne

* Katumba Wamala
* David Muhoozi
* Eggye lya Uganda People's Defense Force

## Ebijuliziddwa

## Ebijuliziddwa wabweru wa wikipedia

* Okukuzibwa mu magye: Museveni Awawaabira
Samuel Turyagyenda

**Samuel Turyagyenda** Munnayuganda, muserikale wa poliisi, omuvuzi w'ennyonyi nnakinku era omuserikale w'amagye . Yaliko omuduumizi w'eggye ly'omu bbanga erya Uganda People's Defence Force (UPDF). Yalondebwa mu kifo ekyo mu Gwokutaano 2013,  ng’abadde omumyuka w’omuduumizi w’eggye lya Uganda Air Force, amangu ddala nga tannalondebwa.  Yawummula mu Gwousanvu 2019. 

## Obuto bwe n’okutendekebwa
Samuel Turyagyenda yazaalibwa mu Disitulikiti y’e Rukungiri mu 1952. Okuva mu 1973 okutuusa mu 1976, yasomera mu nsi eyali Soviet Union, n’afuna Diploma Commercial Civil Aviation, ate nga mmemba wa Uganda Police Force . Mu 1986, yasomera mu Libya, nga yali akola essomo lya *Conversion Course* ku nnyonyi ekika kya nnamunkanga MI-8 / MI-17 . Era yetaba mu musomo gwa *gw’okuduumira ennyonyi n’abakozi* ku nkamb ya Maxwell Air Force Base, mu Montgomery, Alabama, Amerika. Oluvannyuma, yakola omusomo gwa nnamunkanga ogw’okwejjukanya mu kibuga Kazan, Russia. Era yayongerako kkoosi ku *Commercial Rotorcraft* mu Amerika, mu 1997. Oluvannyuma yetaba mu *musomo gw’okukyusa n'okubonga ennyonyi* mu Bell Helicopter Training College mu Hurst, Texas ekya Amerika. 

## Obuweereza bwe mu maggye

Samuel Turyagyenda yakola nga omjsirikale wa poliisi, mu Uganda Police Force, okuva mu 1973 okutuuka mu 1985. Mu 1986, yakyuka n’adda mu ggye ly'abayeekera eryaNational Resistance Army . Abaddeko nga *Squadron Commander of the MI-17 Helicopters*, mu ggye lya Uganda erya Uganda People's Defence Forces . Oluvannyuma yafuuka *Dayirekita w'eggye lya Uganda Air Force* . Yali *mumyuka w'omuduumizi w'amagye g'omu bbanga* ku ddaala lya brigadier, amangu ddala nga tannakuzibwa ku bwa major general n'okulondebwa mu kifo ky'alimu kati  **ng'omuduumizi w'eggye ly'omu bbanga erya UPDF** era nga ye **Chief Pilot wa nnamunkanga ya Pulezidenti** .  

## Ebimukwatako eby'omunda
Mufumbo era alina abaana mukaaga. Wa nzikiriza ya Kikulisitaayo . 

## Laba ne

* UPDF
* Wilson Mbadi
* Katumba Wamala
* David Muhoozi
* Muhoozi Kainerugaba
* Yoweri Museveni

## Ebijuliziddwa

## Ebijuliziddwa w'abweru wa Wikipedia

* Omuduumizi w'amagye g'omu bbanga mu Africa akyaliddeko eggye ly'omu bbanga lya Uganda
Michael Kyomya

**Sosan Aaron Michael Kyomya** ye mulabirizi w'obulabirizi bwabakulisitaayo obwe Busoga mu Uganda. Emabegako yaliko akulira eby’ensoma mu ssomero lya Nairobi International School of Theology (NIST) e Kenya.

Mu 1995, Kyomya ne mukyala we Florence baatandikawo ekitongole kya Hesed Ministries ekya Uganda ekigenderera okuyamba abakyala okuzimba obwesige nga bayita mu bulamu bw’Ekikristaayo.

Mu 2010 yawandiika akatabo *A Guide to Interpreting Scripture*, akaafulumizibwa Hippo Books, ekiwandiiko kya WordAlive Publishers ne Zondervan.

## Ebijuliziddwa

## Ebijuliziddwa wabweru wa Wikipedia

* Zondervan
Kirunda Kivejinja

**Ali Kirunda Kivejinja** (yazaalibwa nga 12 Ogwomukaaga 1935 – 19 Ogwekkumineebiri 2020), amanyiddwa ennyo nga **Kirunda Kivejinja**, yali munnabyabufuzi Munnayuganda era omuwabuzi omukulu owa Pulezidenti wa Uganda, Yoweri Museveni. Mu kiseera we yafiira yali Mumyuka wa Ssaabaminisita Owookubiri era Minisita owaaguno na guli mu Kabineti ya Uganda.

Emabegako, yaliko Minisita w’obuyambi n’okuddaabiriza embeera z’abantu, ensonga z’omunda n’okubeera Omumyuka wa Ssaabaminisita wa Uganda. Yalondebwa okuba Minisita w'ensonga z'omukago gwa East Africa nga 6 Ogwomukaaga 2016, n'ava mu kifo ekyo nga 14 ogwekkumineebiri 2019.

Yafa nga 19 Ogwekkumineebiri 2020 era nga kigambibwa nti okufa kwe kwava ku bulwadde bwa COVID-19 obwali buyitiridde nga kigambibwa nti yali amaze wiiki nga bbiri ng’alwanagana nabwo mu ddwaaliro lya Mulago Referral Hospital.

## Okusoma kwe
Ali Kirunda Kivejinja yasomera ku Kibuli Junior School ne Busoga College Mwiri mu Uganda n’oluvannyuma n’akola omusomo nga tannatuuka ku yunivasite mu Madras Christian College nga tannafuna diguli ya Bachelor of Science (Honours) mu by’ensolo ku Yunivasite y’e Delhi ku sikaala ya Gavumenti ya Buyindi. Bwe yali mu Buyindi yaliko omuwanika w’ekibiina ekigatta abayizi mu Afirika ekya African Students Association (ASA) ekyalimu mu bammemba baakyo Bingu wa Mutharika, John Malecela ne John Mataure.

## Omulimu gw’ebyobufuzi
Ali Kiruda Kivejinja yakomawo mu Uganda mu 1962. Mu myaka gya 1960 yakola ng’omukunzi mu kibiina ky’ebyobufuzi ekya Uganda People’s Congress, ekibiina ky’ebyobufuzi ekyali kifuga mu kiseera ekyo. Okuva gavumenti ya Milton Obote eyookubiri lwe yawambibwa mu 1986, Kivejinja aweerezza mu bifo ebiwerako mu gavumenti ekulemberwa Pulezidenti Yoweri Museveni. Mu 1986, yalondebwa okuba Minisita w’obuyambi n’okuddaabiriza abantu. Yaliko Omubaka wa Paalamenti ow'omu kitundu ky’e Bugweri. Okuva olwo abadde Minisita w’ensonga z’omunda era omumyuka wa Katikkiro wa Uganda owookusatu. Okuva mu Gwomunaana 2012 yafuulibwa omuwabuzi wa Pulezidenti omukulu ku nsonga z’omunda eri Pulezidenti Museveni. Nga 6 Ogwomukaaga 2016, yalondebwa ng'omumyuka wa Ssaabaminisita ow'okubiri era Minisita w'ensonga z'obuvanjuba bwa Afirika mu Kkabineti empya eyalangirirwa ku lunaku olwo.

## Okufa kwe
Ali Kirunda Kivejinja yafa nga 19 Ogwekkumineebiri 2020, mu ddwaliro lya Mulago National referral Hospital mu Kampala Uganda ekirwadde kya COVID-19 mu kiseera ky'ekirwadde kya COVID-19 mu Uganda, okusinziira ku Pulezidenti Yoweri Museveni.

## Ebitabo bye
Kivejinja ye muwandiisi w’ekitabo *Uganda: The Crisis of Confidence*, ekitabo ekikwata ku byafaayo by’ebyobufuzi bya Uganda.

## Laba ne

* Kabineti ya Uganda
* Palamenti ya Uganda

## Ebijuliziddwa
Joe Atuhaire

**Joe Atuhaire** (yazaalibwa Ogwokutaano 15, 1978) Munnayuganda eyali omuwuzi, eya kuguka mu mpaka z'okuwuga ez'ekika ekya Breast stroke. Yakiikirira Uganda mu mpaka egya Summer 2000, n’amalira mu kifo ekya nkaaga mu etaano mu mpaka eza mmita 100 egya breaststroke. Nga wayiseewo akaseera katono ng’emizannyo giwedde, omulimu gw’okuwuga Atuhaire gwali gubuutikidwa n’emisango egy’obumenyi bw’amateeka bwe yakwatibwa n’aggulwako omusango gw’okusobya ku mwana, n’asibwa omwezi mulamba ng’emisango teginnaggyibwawo.

## [[:en:Kieran_Chan|Emirimu]]
Atuhaire yavuganya ne Uganda mu mpaka eza Men's 100m breastsroke mu mpaka eza Summer 2000 e Sydney . Yaweebwa ekifo kya Universality okuva mu FINA, mu budde bw’okuyingira obwa 1:10.00.  Yeetaba mu kubiisana okwe bbugumu erisooka ng'avuganya n'abawuzi abalala babiri Antonio Leon owa Paraguay ne Kieran Chan owa Papua New Guinea. Yatuuse ku kisaawe ekitono eky’abantu basatu n’akwata ekifo ekisembayo mu budde bwa 1:22.35, nga bwe businga okuwandiikibwa mu mpaka z’ebbugumu n’eddakiika ezisukka mu musanvu. Facinet Bangoura yafunye obudde obusingako awo mpola mu bbugumu eryaddako, kyokka n’agobwa. Atuhaire yalemerebwa okwesogga semi, bwe yakwata ekifo kya nkaaga mu etaano okutwalira awamu ku lunaku olusoose mu mpaka za prelims, ng’asinga sikonda ezisoba mu 21 emabega w’omuwuzi eyakwata ekifo eky’oku ntikko era okukkakkana nga nnantameggwa wa Olympics , Domenico Fioravanti owa Yitale. 

Nga wayise ennaku nnya ng’empaka z’okuwuga ziwedde, ng’akyali mu kibuga Sydney, Atuhaire yakwatibwa n’aggulwako omusango gw’okusobya ku muwala ow’emyaka kkumi n’omusanvu okumpi n’ekyalo ekikulu eky’omuzannyi wa Olympics. Oluvannyuma emisango gyaggyibwawo awatali kunnyonnyolwa.  *[[New Vision (olupapula lw'amawulire)|​]]* bannabyamizannyo abatuufu  Oluvannyuma *New Vision* yagamba nti omusango guno guyinza okubaako ebizibu ebigazi ku katale k’eggwanga Omusango guno gwakozesebwa ng’okulabula eri bannabyamizannyo ba Uganda ab’omu maaso abagenda e Australia mu mizannyo gya Commonwealth 2006  .

Oluvannyuma lw’emizannyo gino, Atuhaire ye yafuga emisinde gy’eggwanga mu July 2001, n’awangula emisinde esatu.  Ku nkomerero y'omwaka ogwo, Atuhaire yaddamu okukiikirira Uganda mu mpaka z'ensi yonna eza FINA mu mpaka za mita 50 ez'eddembe. Eyo, yamalira mu kifo kya kinaana mu bisatu ku 92 abayingidde, ng’asingako katono ku sikonda 5 n’ekitundu okuva ku muwanguzi.

Mu 2002, yagenda e Japan okutendekebwa, nga tayambiddwaako kibiina kye eky’eggwanga ekiwuga. Kigambibwa nti yali tasobola kwesasulira kuddayo kwetaba mu kugezesebwa mu mizannyo gya Commonwealth 2002Oluvannyuma lw’okukola e Japan ng’omusuubuzi w’emmotoka, mu 2005 yatandika kaweefube w’okuzimba ekidiba ekiwugirwamu ekya Olympics mu Kampala asobole okuyamba bannabyamizannyo abalala okufuna ebiseera n’obumanyirivu okusobola okuyitamu okugenda mu mpaka ez’omutindo ogwa waggulu mu biseera eby’omu maaso.

## Ebijuliziddwa
Macwa owe Nkore

**Macwa ow'e Nkore** yali Omugabe wa Nkore, essaza ery'ebyafaayo erisangibwa mu kitundu kati ekiyitibwa Uganda, okuva mu 1727 okutuuka mu 1755.  Yasikira Ntare IV ow'e Nkore oluvannyuma lw'okufa kwe.
Angela Leigh

**Angela Leigh** (1927–2004) yali Munnayuganda eyatandikawo ekibiina ky'abazinnyi b'amazina ga Ballet ekya National Ballet of Canada ng'omuzinyi omukulu era nga yali muzinyi omukulu era omuyimbi omu yekka mu Royal Ballet.

## Emirimu gye
Yazaalibwa mu Uganda, Leigh yatendekebwa era n’azina ne Royal Ballet e London. Eyo, Leigh yakolagana n’omuyiiya w'amazina John Cranko, era n’asisinkana omwami we eyasooka, Clayton Leigh, gwe yazaala naye omwana omuwala, Stephanie.

Leigh yali omu ku bammemba abiri mu abataano abaatandikawo ekibiina kya National Ballet of Canada, era yazina ng'omuzini atambulirwako olugero lw'amazina mu mazina ga kkampuni aga classical and modern repertoire ng’atera okuzina ne Joey Harris (aka Ivan Demidoff). Ng’oggyeeko okusomesa n’okutendeka mu ssomero lya National Ballet school ne mu kkampuni, Leigh yali muyambi wa pulofeesa w’amazina mu York University ne George Brown College.

Ku ntandikwa y’omwaka gwa 1950, Leigh yazina mu sizoni y’omusana n’ekibiina kya Toronto Theatre Ballet.

Yalabikira mu kifo ekikulu mu firimu ya *The Other Man*. Mu kuyiiya kw'omweso gwa mazina ga Leigh mulimu egy'essomero lya National Ballet School, Canadian Opera Company ne Ontario Ballet Theatre.

Obufumbo bwe obw’okubiri bwali n’omukozi wa firimu Omukanada (Canadian), Paul Almond. Leigh yalina omwana ow'obuwala omu Stephanie Leigh, naye nga muzinyi era musomesa.

Mu 2003 Leigh yayambako okutandikawo kkampuni ya Ballet Victoria, kkampuni ya baleedi ey’ekikugu eyasooka ku kizinga Vancouver, British Columbia, Canada. Mu kaseera we yafiira nga 30 Ogwekkuminogumu 2004 yali muwabuzi wa kkampuni eno ku by’amazina.

## Ebijuliziddwa
Mohamed Muruli

**Mohamed Muruli** (yazaalibwa nga 13 Ogwomusanvu 1947 &#x2013; 1995) yali muzannyi wa bikonde Munnayuganda. Yazaalibwa Kichwamba mu Disitulikiti y’e Kabarole mu Uganda, n’afa mu 1995 e Fort Portal mu Disitulikiti y’e Kabarole. Muruli yavuganya mu mizannyo gya Summer Olympics mu 1968 mu Kibuga Mexico, gye yatuuka ku ‘quarter’ mu buzito obutono, ne mu mizannyo gya Summer Olympics mu 1972 e Munich, ng’omuzannyi wa welterweight omutono.

## Ebijuliziddwa
Peter Kerim

Brigadier **Peter Kerim** (1955–2012) yali muserikale wa magye mu Uganda . Yaliko omuduumizi omukulu mu ggye lya Uganda People's Defence Force (UPDF). Mu kiseera we yafiira, yaliko omumyuka w’omuduumizi w’eggye lya National Reserve Force mu ggye lya UPDF. Nga tannakola ekyo, yaweereza ng'omumyuka wa Dayirekita *w'ekitongole ky'ebyokwerinda eby'ebweru* . Emabegako, emirimu gye yali akola mwalimu ng'omuduumizi wa 4th Army Division e Gulu, Northern Uganda . Mu myaka gya 1990 yali omu ku baduumizi mu bukuubagano bw'e Ituri mu Democratic Republic Of The Congo.

## Ebyafaayo
Yazaalibwa mu Disitulikiti y’e Nebbi mu 1955.

## Okusoma eby’amagye
Mu 2004, ku ddaala lya colonel, yali mmemba w’ekibiina kya b'atandika okusomera mu ttendekero lya Uganda Senior Command and Staff College, e Kimaka, Jinja, e buvanjuba bwa Uganda, wansi w’omuduumizi waalyo eyasooka, Lieutenant General Ivan Koreta .

## Omulimu gw’amagye
Yeegatta ku ggye lya Uganda mu kiseera ekyo mu 1973 ng’obwannannyini era n’ayita mu nnyiriri n’atuuka ku brigadier, mu kiseera we yafiira.

## Ebimukwata
Peter Kerim alese nnamwandu we; *Caroline Nyendwoha Kerim* n’abaana bana.

## Laba ne

* Ettendekero lya Uganda Senior Command and Staff College

## Ebijuliziddwa

## Ebijuliziddwa wabweru wa wikipedia
Ntare IV of Nkore

**Ntare IV ow'e Nkore** (yafa mu1727), oluusi ayitibwa **Ntare IV Nyakikoto Kitabanyoro**, yali Omugabe w'e Nkore, essaza ery'ebyafaayo erisangibwa mu kitundu kati ekiyitibwa Uganda, okuva mu 1699 okutuuka mu 1727.  Ekigambo "Omugabe" kivvuunulwa mu ngeri ez'enjawulo, naye nga kisinga kukozesebwa ku " kabaka ".

Essomero lya Ntare erimanyiddwa ennyo e Mbarara lyatuumibwa erinnya eryo okuva ku "Omugabe"
George Baguma

**George W. Baguma**, Munnayuganda munnabyabizinensi era musuubuzi. Mu kiseera kino ye akulira eby'obusuubuzi era dayirekita w'ebyakitunzi mu kkampuni ya Cipla Quality Chemical Industries Limited . George Baguma ye mutandisi era omuvujirizi wa ssente mu kkampuni ya QCIL era mmemba ku lukiiko olufuzi olwa kkampuni eno. 

## Emisomo gye
Alina diguli ne dipuloma okuva mu Ssettendekero wa Makerere, yunivasite ya gavumenti esinga obunene n'obukadde mu Uganda . Era alina diguli ey'okubiri mu ssaayansi n'okusoma ku biwuka eya entomology ne PhD mu by'obuwuka bubeera mu bisolo n'abantu eya parasitology okuva mu Imperial College London . 

## Ebyafaayo by’emirimu gye
Nga 2000 tannatuuka, Baguma yakolera mu minisitule ya Uganda ey’ebyobulimi, amakolero g’ebisolo n’obuvubi, mu kitongole ekivunaanyizibwa ku by’obugagga by’ebisolo, ng’omumyuka wa kaminsona. Okuva mu 2000 okutuuka mu 2005, yaweereza ng’akulira eby’obusuubuzi mukkampuni ya Quality Chemicals Limited . Okuva mu 2005 okutuuka mu 2013, yaweereza ng’akulira eby’obusuubuzi era dayirekita w’ebyakitunzi mu kkampuni ya Quality Chemical Industries Limited .   Era musiga nsimbi mu bizinensi eno. 

## Laba ne
 

## Ebijuliziddwa

## Ebijuliziddwa w'abweru wa Wikipedia

* [Olugero lukyusiddwa eri amakolero g'Eddagala Mu Africa](http://www.thelancet.com/journals/lancet/article/PIIS0140-6736(10)60687-3/fulltext)
Lepono Ndhlovu

**Lepono Ndhlovu**, era amanyiddwa nga **Abram Mutyagaba**, (yazaalibwa 25 Ogwokubiri 1986) Munnayuganda omuzannyi wa cricket.  Yazannyira Uganda mu mpaka ezisunsula abanetaba mu mizannyo gy'ensi yonna mu kuliketi egya 2014 Cricket World Cup Qualifier . Yazanyira mu kibinja ky'abazaanyi ekisooka ne List A cricket mu South Africa, nga yazaanya emizannyo egisoba mu 120 mu nkola zombi okuva mu 2005 okutuuka mu 2015.  

## Ebijuliziddwa